b'\n_START_ARTICLE_\nCharles de Lambert (general)\n_START_SECTION_\n\xc5\xbdivljenje\n_START_PARAGRAPH_\nRodil se je v Franciji, kjer je bil njegov o\xc4\x8de generalmajor, \xc4\x8dlan voja\xc5\xa1kega sveta ter in\xc5\xa1pektor konjeni\xc5\xa1kih divizij. Njegov starej\xc5\xa1i brat, Moritz de Lambert, je \xc5\xbee pred njim vstopil v rusko slu\xc5\xbebo; padel je kot polkovnik leta 1792._NEWLINE_Katarina II., ki je hotela po\xc4\x8dastiti spomin Moritza, je predlagala o\xc4\x8detu (ki je z dru\xc5\xbeino emigiriral iz Francije), da Charles vstopi v rusko vojsko._NEWLINE_Tako je leta 1793 kot drugi major vstopil v Kinburski dragonski polk, s katerim se je udele\xc5\xbeil bojev na Poljskem; za zasluge je bil povi\xc5\xa1an v prvega majorja in podpolkovnika._NEWLINE_Leta 1796 se je kot poveljnik koza\xc5\xa1kega polka udele\xc5\xbeil perzijske ekspedicije; ob vrnitvi je bil preme\xc5\xa1\xc4\x8den v Starodubovski kirasirski polk. Leta 1798 je bil povi\xc5\xa1an v polkovnika, a je bil istega leta zaradi bolezni odpu\xc5\xa1\xc4\x8den._NEWLINE_Naslednje leto je ponovno vstopil v voja\xc5\xa1ko slu\xc5\xbebo in se udele\xc5\xbeil italijansko-\xc5\xa1vicarske kampanje; za zasluge je bil povi\xc5\xa1an v generalmajorja in imenovan za \xc5\xa1efa Rjazanskega kirasirskega polka. Ker je bil leta 1800 polk razpu\xc5\xa1\xc4\x8den, je bil tudi on upokojen._NEWLINE_Dva tedna po ustoli\xc4\x8denju carja Aleksandra I. je bil ponovno aktiviran; leta 1802 je postal poveljnik Elisavetgradskega huzarskega polka in naslednje leto \xc5\xa1ef Aleksandrinskega huzarskega polka. Udele\xc5\xbeil se je bojev proti Francozom v letih 1806-07._NEWLINE_30. avgusta 1811 je bil povi\xc5\xa1an v generaladjutanta in imenovan za poveljnika 5. konjeni\xc5\xa1ke divizije. Po koncu patriotske vojne je leta 1816 postal poveljnika 5. rezervnega konjeni\xc5\xa1kega korpusa in leta 1823 povi\xc5\xa1an v generala konjenice._NEWLINE_Leta 1826 je postal senator.'